tartuNLP/wikipedia-smugri-20251201 huggingface dataset:
Aukštadvaris

Aukštadvaris on alev Leedus Trakai rajoonis, Aukštadvarise valla halduskeskus.
Aukštadvarises on postkontor ja raamatukogu. Haridust annavad keskkool, Aukstadvarise põllumajanduskool ja Kaunase Kuningas Mindaugase kutsehariduskeskuse osakond. Alevis on 1616. aastal valminud dominiiklaste kloostri juures asuv katoliku kirik ja 1913. aastal valminud uuem katoliku kirik. Aukštadvarises asub Aukštadvarise regionaalpargi halduskeskus.
Alev asub Verknė jõe kaldal. Jõgi on asula kohal üles paisutatud, moodustades Aukštadvarise paisjärve pindalaga 3,029 km². Alevi lähistel asuvad Kartuvise mägi (suhteline kõrgus 21 meetrit) ja Kuradilohu nimeline sulglohk suhtelise sügavusega 40 meetrit. Alevi territooriumile jäävad Aukštadvarise urbanistlik kaitseala ja Aukštadvarise ajalooline kaitseala. Asulasse jäävad Aukštadvarise mõisa süda ja park.
Ajalugu.
Alevis asub Aukstadvarise ehk Pilaitė linnamägi, mis oli kasutusel II aastatuhandest eKr XIV sajandini. Linnuse pindala on 80 x 50 m ja kõrgus 9–15 meetrit. Linnusest idas, põhjas ja lõunas on asulakoht pindalaga 2 ha. 14. veebruaril 1381 põletasuid ristisõdijad sealse linnuse maha. Hiljem asus seal kuni XVII sajandini Aukštadvarise mõisa süda. Seda kompleksi uuriti aastal 1928 ja aastail 1957–1960.
Linnamäe juures asunud küla kandis varem nime Navininkai. XVI sajandil rajati linnamäele Leedu suurvürstidele kuuluv mõis, aastal 1518 rajati külla ka esimene kirik. Kõrgel linnamäel asunud mõis hakkas kandma nime Aukštadvaris või Aukštdvaris, see nimi kandus üle ka asulale. 1569. aastal sai Aukstadvaris alevi staatuse.
Zygmunt I andis mõisa Moskvast pagenud Ivan Ljatskile, kelle järglased lasid selle aladele asuda vanausulistel. Aastail 1640–1646 rajas ta alevisse dominiiklaste kloostri, kes rajasid sinna ka väikese algkooli, kuid ümbruskonna hõreda asustatuse tõttu jäi õpilaste arv väikeseks.
Tsaariajal oli alevi venekeelne nimekuju Высокiй Дворъ. 1832. aastal sulgesid tsaarivõimud sealse kooli ja kloostri. Aastal 1864 avati suletud kooli asemel riiklik algkool, kloostrikompleks anti aga aastal 1866 sõjaväe käsutusse, sinna paigutati garnison ja kirik muudeti õigeusu kirikuks. Sealne katoliku kihelkond likvideeriti. Aastal 1919 tagastati sealne kirik katoliiklastele.
Aastal 1913 valmis uus katoliku kirik ja sealne kihelkond taastati. Teise maailmasõjani asus alevis juudi sünagoog.
Nõukogude perioodil oli küla kohaliku sovhoosi keskasulaks. Aastail 1959–1960 valmis Aukštadvarise veehoidla.
Zamch

Zamch on küla Poolas Lublini vojevoodkonnas Biłgoraj maakonnas Obsza vallas. Zamch asub Biłgorajst ligi 33 km kagus.
Zamch asub merepinnast umbes 203 meetri kõrgusel.
Patrol 18 WP-klassi patrullkaater

Patrol 18 WP-klassi (Navy 18 WP-klassi) kaater (sõjanduslikult käsitletav lihtsustatult ka, kui Roland-klass) on Eestis Baltic Workboatsis valmistatud patrullkaater, mis on rakendatav väekaitse ehk julgestuse eesmärgil. 
Ajalugu.
Kaatrid hangiti mereväele eelkõige Eestit külastavate liitlaste sõjalaevade väekaitse (lähikaitse, lähijulgestus) tagamiseks merel ja sadamates. Lisaks plaaniti neid kasutada tundmatute laevade tuvastamiseks, üksuste juhtimisel merel jne. 
Kaatrite aluseks sai tegelikult mudel, mille tellis ka Omaani politsei sadamakaitse otstarbeks. Kaks kaatrit veesati Nasval 10. detsembril 2020. Need läksid maksma 3,9 miljonit eurot.
2. mail 2024 andis Eesti Merevägi üle Rolandi ja Risto Ukraina Mereväele. 
Kirjeldus.
Projekti aluseks on sarnased tsiviil-patrullteenistuseks mõeldud kaatrid. Kaatril on patenteerinud Wave-Piercingu vööri lahendus, mis võimaldab kütuse säästu, paremat kiirendust, paremat manööverdusvõimet, väiksemat lainemüra ja ka pisut suuremat lõppkiirust. Üsna väike süvis võimaldab opereerida ka madalamates ranniku faarvaatrites ja siseneda väikesadamatesse. Samas on säilinud merekindlus. Kaatri kere all on sõukruvidest pisut sügavamale ulatuv kiil, mis parandab stabiilsust, vähendab triivi ja kaitseb natuke sõukruvisid madalikule sattumise korral.
Kaatri pearelv on 12,7 mm kaugjuhitav stabiliseeritud raskekuulipilduja vööritekil. Ahtris on kummaski pardas 7,62 mm . Lisaks on näiteks võimalik võtta pardale käsitsi heidetavaid süvaveelaenguid allvee-diversiooni tõrjeks.
Onuškis

Onuškis on alev Leedus Trakai rajoonis, Onuškise valla halduskeskus.
Onuškises on aastal 1829 valminud katoliku kirik, gümnaasium, haigla, kultuurimaja, postkontor ja raamatukogu. Seal tegutseb metsamajand. 
Alev asub merepinnast 147 meetri kõrgusel 38,8 ha suuruse Dumblise järve ja 29,5 ha suuruse Onuškise järve kaldal. 
Sealsesse kirikusse on maetud Leedu iseseisvusdeklaratsioonile alla kirjutanud Donatas Malinauskas. 1889. aastal sündis Onuškises üks Bundi liikmeid Hirsh Lekert.
Ajalugu.
Ristisõdijate kroonikates on mainitud kohanimesid "Ywanendorf" ja "Hannusdorf". Sealsed asulad on kuulund Ivanile või Hanusele. Viimane on tuletis nimest Jonas. Hiljem mugandus Hanuse nimi leedulastel Onuseks ja sellest tuleneb ka alevi nimi.
Aastal 1505 rajati Onuškisesse esimene kirik. Aastal 1511 on esimest korda mainitud Onuškise mõisa. Aastal 1524 andis Zygmunt I asulale alevi staatuse, õiguse kõrtsile ja turuplatsile. Aastal 1564 lisandus õigus pidada laatasid. 
Tsaariajal oli alevi venekeelne nimekuju Ганушишки. XIX sajandi alguses põles sealne vana kirik maha ja mõisnik K. Šetkevičius ehitas selle asemele aastail 1823–1829 uue kivist kirikuhoone. XIX sajandi keskpaiku olid alevis viinaköök, saekaater ja algkool. Jaanuariülestõusu järel konfiskeerisid tsaarivõimud mõisa ja andsid selle krahv Olsufjevile.
XIX sajandil moodustasid juudid sealsest elanikkonnast enamiku, esimese maailmasõja eel elas seal ligi 90 juudi peret. Kahe maailmasõja vahelisel perioodil oli alevi nimi Oniškis, ühtlasi oli sealne juudi elanikkond kahanenud 50 pereni. 30. septembril 1941 hukkasid leedu kollaboratsionistid alevis elanud juudid.
Viktor Kass

Viktor Kass (6. detsember 1945 Valga – 2. märts 2021) oli eesti maletreener.
Lõpetas Mart Reiniku seitsmeklassilise kooli ja seejärel Tartu 1. Keskkooli.
Alustas õpinguid Tartu Ülikooli füüsika ja matemaatika teaduskonnas, kuid ei lõpetanud.
Viktor Kass töötas pikka aega male noortetreenerina Lõuna-Eestis ja Põlvamaal.
1986. aastal osales Tšornobõli katastroofi likvideerimisel.
Carmen Kass ja Victoria Kass on tema tütred, Yasmyn on tütretütar.
Afganistani kodusõda (1989–1992)

See artikkel on Afganistani ajaloost 15. veebruarist 1989, kui toimus Nõukogude Liidu vägede Afganistanist väljaviimine, 27. aprillini 1992, päevani pärast Peshawari lepingu sõlmimist. Peshawari lepinguga välja kuulutatud uus ajutine Afganistani valitsus pidi tööd alustama 28. aprillil 1992.
Mudžahiidide grupid, kellest mõned olid liitunud Afganistani Mudžahideeni Islami Liitu, kuulutasid aastatel 1989–1992, et võtavad enda eesmärgiks Kabuli Afganistani Demokraatliku Vabariigi "nukuvalitsuse" kukutamise. Märtsis 1989 ründasid mudžahiidigrupid Hezb-e Islami Gulbuddin ja Afganistani Islami Da'wa Organisatsioon koostöös Pakistani Inter-Services Intelligence'iga Jalālābādi, kuid nad said juuniks lüüa.
Märtsis 1991 vallutas mudžahiidikoalitsioon Khōsti. Märtsis 1992 nõustus Nõukogude Liidu mõju alt vabanenud president Moḩammad Najībullāh tagasi astuma ning laskma võimule mudžahiidikoalitsiooni valitsuse. Üks mudžahiidigrupeeringutest, Hezb-e Islami Gulbuddin, keeldus uut valitsuse moodustamist Pakistani toel sõlmitud Peshawari lepingu alusel arutama ja hõivas Kabuli. Sellest algas 25. aprillil 1992 uus kodusõda, milles võitlesid algselt kolm, hiljem viis või kuus mudžahiidigrupeeringut või -armeed.
The Spiral

The Spiral on 66-korruseline pilvelõhkuja (317 m), mida ehitatakse New Yorgis Midtown Manhattanis. Ehitis peaks valmima 2022. aastal.
Kõrghoone 7.–21. korrust hakkab üürima ravimifirma Pfizer.
Jawidz

Jawidz on küla Poolas Lublini vojevoodkonnas Łęczna maakonnas Spiczyni vallas. Jawidz asub Łęcznast umbes 12 km loodes ja Lublini kesklinnast ligi 18 km kirdes.
Küla on esmamainitud 1390. aastal.
Zawieprzyce

Zawieprzyce on küla Poola Lublini vojevoodkonnas Łęczna maakonnas Spiczyni vallas. Zawieprzyce asub Łęcznast ligi 11 km loodes ja Lublini kesklinnast umbes 19 km kirdes.
Külas asuvad 16. sajandil rajatud lossi varemed.
Grendavė

Grendavė on küla Leedus Trakai rajoonis, Grendavė valla halduskeskus.
Küla asub Vilkokšnise järve ääres. Grendavės on põhikool, kalmistu, postkontor ja raamatukogu. Nõukogude perioodil oli küla kohaliku kolhoosi keskasulaks.
Afganistani kodusõda (1992–1996)

See artikkel on Afganistani ajaloost 28. aprillist 1992, kui uus ajutine valitsus pidi president Mohammad Najibullahi asemel ametisse astuma, 27. septembrini 1996, kui Taliban vallutas Kabuli ja asutas Afganistani Islami Emiraadi.
Kodusõda algas 25. aprillil 1992 algselt kolme, hiljem viie või kuue mudžahiidide armee vahel, kui Hezb-e Islami Gulbuddin, mida juhtis Gulbuddīn Ḩekmatyār ja toetas Pakistani Inter-Services Intelligence (ISI), keeldus teiste mudžahiididega koalitsioonivalitse moodustamisest ning proovis ise Kabuli hõivata. Nelja kuu jooksul põgenes turmtule alla sattunud linnast pool miljonit elanikku.
Järgnevate aastate jooksul moodustasid sõja osapooled korduvalt koalitsioone ning lõid siis nendest lahku. 1994. aasta keskpaigaks oli Kabuli rahvaarv langenud kahelt miljonilt 500 000 inimeseni. Aastatel 1995–1996 kerkis tugevaimaks jõuks ISI toetatud Taliban. 1994. aasta lõpuks olid nad vallutanud Kandahāri, aastal 1995 hõivasid nad Herāti, septembri alguses 1996 Jalālābādi ja lõpuks septembris 1996 ka Kabuli. Järgnevate aastate jooksul sõjategevus jätkus, peamiselt Talibani ja teiste grupeeringute vahel.
Viktor Lebedev (helilooja)

Viktor Lebedev (vene keeles Виктор Михайлович Лебедев; 5. jaanuar 1935 Leningrad – 11. märts 2021 Peterburi) oli vene helilooja.
Õppis Leningradi Konservatooriumis klaveri ja oreli erialal. 
Aastast 1960 töötas Krupskaja-nimelises Leningradi Riiklikus Kultuuriinstituudis, oli professor.
Viktor Lebedev komponeeris ooperi "Волшебник Изумрудного города", operetid "Охтинский мост", "Не хочу быть королём" ja kolm balletti.
Samuti on Viktor Lebedev tuntud filmimuusika autorina. Kokku kirjutas ta muusika 106 filmile, mille seas on "Tänaval kummutit veeti", "Edasi, gardemariinid!", "Vivat, gardemariinid!", "Otsige naist", "Raske on olla jumal" jne.
Viktor Lebedev suri Peterburis 11. märtsil 2021, olles 86-aastane. Oma 80. sünnipäeva tähistas ta Narva-Jõesuus, kus ta kunagi alustas esimese ooperi kirjutamist.
Afganistani kodusõda (1996–2001)

See artikkel on Afganistani ajaloost 27. septembrist 1996, kui Taliban vallutas Kabuli ja asutas Afganistani Islami Emiraadi, 7. oktoobrini 2001, kui algas Ameerika Ühendriikide sissetung Afganistani; Afganistani kodusõja 1996.–2001. aasta etapp oli jätkuks nii 1989. aastal alanud kodusõjale kui ka juba 1970. aastatel alanud sõjategevusele Afganistanis.
Afganistani Islamiriigi valitsusele jäi suurema osa maailma riikide tunnustus, Talibani Islami Emiraati tunnustasid Saudi Araabia, Pakistan ja Araabia Ühendemiraadid.
Afganistani Islamiriigi kaitseminister Aḩmad Shāh Mas‘ūd asutas Talibaniga võitlemiseks Ühendatud Rinde (Põhja-Allianss). Ühendatud Rindesse kuulusid kõik Afganistani rahvad: tadžikid, usbekid, hazarad, türkmeenid, puštud ja teised. Sõja ajal sai Taliban Pakistanilt sõjalist ja Saudi Araabialt rahalist tuge. Pakistani sõjavägi sekkus Ühendatud Rinde vastu Afganistani, riiki viidi Piirikorpuse ja armee väeosi. Al Qaeda toetas Talibani tuhandete Pakistanist, araabia maadest ja Kesk-Aasiast pärit võitlejatega.&lt;ref name="Ahmed Rashid/The Telegraph"&gt;&lt;/ref&gt;
Robert Holley

Robert William Holley (28. jaanuar 1922 – 11. veebruar 1993) oli Ameerika Ühendriikide biokeemik. 
Holley lõpetas 1942. aastal Illinoisi Ülikooli keemia erialal ning asus õppima orgaanilist keemiat Cornelli Ülikooli doktoriõppes. Teise maailmasõja ajal töötas ta kaks aastat Cornelli Ülikooli meditsiinikoolis ning osales penitsilliini sünteesimises. Holley lõpetas ülikooli 1947. aastal.
Pärast õpingute lõppu jäi ta Cornelli Ülikooli tööle ning sai 1948. aastal orgaanilise keemia abiprofessoriks. 1962. aastal sai ta biokeemia professoriks. 
Holley uuris RNAt, keskendudes esmalt transpordi-RNAle ning hiljem alaniini struktuuri kindlaks määramisele. Alaniini struktuur õnnestus kindlaks teha 1964. aastaks ning see oli oluline informatsiooni-RNA proteiinide sünteesi kirjeldamisel. 1968. aastal sai Holley geneetilise koodi dešifreerimise ning valgusünteesi kirjeldamise eest Nobeli meditsiiniauhinna, mida jagas Har Gobind Khorana ja Marshall Warren Nirenbergiga.
Heikki Mägi

 
Heikki Mägi (sündinud 8. märtsil 1980 Tartus) on Eesti ettevõtja, koolitaja ning tervisliku elustiili ja toitumise eestkõneleja. 
Mägi on õppinud Tartus Miina Härma Gümnaasiumis ning lõpetanud Tartu Ülikooli füsioteraapia erialal. 
2009. aastal kaasasutas Heikki Mägi ettevõtte Fitnessteam OÜ, mille kaudu asuti klientidele pakkuma veebipõhiseid treeningu- ja toitumisprogramme. 2015. aastaks kasvas sellest välja Fitlapi platvorm ja bränd. 2020. aastal müüs Mägi oma osaluse. Seejärel asus Mägi üles ehitama tervisliku toitumise platvormi Frillice. Frillice on platvorm, mis annab kasutajatele ligipääsu korraga paljude sisuloojate retseptidele, videotele ja kogukonnale. 
Koolitused.
Heikki Mägi on aastaid koolitanud nii toitumise, turunduse kui ka äriarenduse teemadel. Ta on kõnelenud Baltikumi suurimal ärikonverentsil Startupday, jaganud turundusnõu ettevõtetele ja osalenud taskuhäälingusaadetes. Mägi koolitab ja nõustab ettevõtteid peamiselt turunduse vallas, kasutades ära oma aastatepikkust kogemust Fitlapis. 
2023. aastal osales Heikki Mägi koos poeg Espen Mägiga Kanal 2 meelelahutussaates "Minu emps on kõvem kokk kui sinu ema". 
Isiklikku.
Heikki Mägi elukaaslane on Merili Sööt, kes on endine rühmvõimleja. Neil on kolm ühist last.
Paluknys

Paluknys (poola keeles" Połuknia") on küla Leedus Trakai rajoonis, Paluknysi valla halduskeskus.
Küla asub Lukna jõe ääres. Paluknysis on postkontor ja raamatukogu. Haridust annavad kaks gümnaasiumi (poolakeelne ja leedukeelne). Seal tegutseb põllumajandusühistu Merkys. Külas on lennuväli.
Ajalugu.
Lukna jõe kallastel sulatati XV sajandist XVIII sajandi keskpaigani soorauda. 1794. aastal rajati külla kabel.
Sõdadevahelisel ajal kuulus Poola koosseisu. 1921. aastal moodustati sinna kihelkond, kirik valmis 1943. aastal.
Nõukogude perioodil oli küla loomakasvatus- ja veterinaariainstituudi Merkys katsemajandi keskasulaks. Sinna rajati ka Leedu kergetööstusministeeriumi Vilniuse lennuspordiklubi lennuväli, kus harrastati purilendu.
1250 René-Lévesque

1250 René-Lévesque on 47-korruseline pilvelõhkuja (226 m), mis asub Kanada Québeci provintsi suurimas linnas Montréalis. See on linna kõrgeim ehitis.
Holger K. Nielsen

Holger Kirkholm Nielsen (sündinud 23. aprillil 1950 Ribes) on Taani poliitik. Ta kuulub Sotsialistlikku Rahvaparteisse.
Holger K. Nielsen lõpetas Aarhusi Ülikooli poliitikateaduste erialal 1973. aastal. Magistrikraadi sotsiaalteaduste ja taani keele alal sai ta 1979. aastal Kopenhaageni Ülikoolis. 1974–1977 oli ta Sotsialistliku Rahvapartei noorteorganisatsiooni esimees. Ta oli 1976–1979 ja 1984–2005 Sotsialistliku Rahvapartei keskjuhatuse liige ja 1984–1987 täitevjuhatuse liige. 1979–1981 oli ta Euroopa Parlamendis kommunistide ja liitlaste fraktsiooni sekretär. 1982. aastal oli ta Põhjamaade Nõukogu liige. Aastatel 1981 ja 1984–1987 töötas Nielsen Energeetikaministeeriumis osakonnajuhatajana. Holher K. Nielsen oli Folketingi liige 1981. aasta detsembrist kuni 1984. aasta jaanuarini ja 1987. aasta septembrist kuni 2019. aasta juunini. Aastatel 1991–2005 oli Holger K. Nielsen Sotsialistliku Rahvapartei esimees. 16. oktoobrist 2012 kuni 12. detsembrini 2013 oli ta Taani maksuminister ja 12. detsembrist 2013 kuni 3. veebruarini 2014 oli ta Taani välisminister.
1000 de la Gauchetière

1000 de la Gauchetière on 51-korruseline pilvelõhkuja (205 m), mis asub Kanada Québeci provintsi suurimas linnas Montréalis. See on linna kõrguselt teine ehitis.
Tour de la Bourse

Tour de la Bourse on 48-korruseline pilvelõhkuja (194 m), mis asub Kanada Québeci provintsi suurimas linnas Montréalis. Praegu (2021) on see veel linna kõrguselt kolmas ehitis.
Place Ville Marie

Place Ville Marie on 47-korruseline pilvelõhkuja (188 m), mis asub Kanada Québeci provintsi suurimas linnas Montréalis. Praegu (2021) on see veel linna kõrguselt neljas ehitis.
La Tour CIBC

La Tour CIBC või CIBC Tower on 45-korruseline pilvelõhkuja (187 m), mis asub Kanada provintsi Québeci suurimas linnas Montréalis. Tegu on praegu veel linna kõrguselt viienda ehitisega.
Strzmiele

Strzmiele (saksa keeles "Stramehl") on küla Poolas Lääne-Pomorze vojevoodkonnas Łobezi maakonnas Radowo Małe vallas. Strzmiele asub Łobezist umbes 6,5 km läänes.
Strzmiele sai linnaõigused 1348. aastal, kuid kaotas need 16. sajandil.
BMPT Straž

BMPT „Straž“ (ukraina keeles БМПТ «Страж») on Ukraina päritolu tankide toetamiseks mõeldud lahingumasin.
Julius Axelrod

Julius Axelrod (30. mai 1912 New York – 29. detsember 2004 Bethesda, Maryland) oli Ameerika Ühendriikide biokeemik.
1970. aastal anti talle, Bernard Katzile ja Ulf von Eulerile Nobeli meditsiiniauhind neurotransmitteritega seotud avastuste eest.
Aken (täpsustus)

Aken võib tähendada mitut .
Dijle

Dijle (prantsuse keeles "Dyle") on jõgi Belgias. See on Rupeli vasakpoolne lisajõgi. Jõe pikkus on 86 kilomeetrit.
Jõe lähe asub Nivellesi lähedal.
Cieszków

Cieszków (varem Frejno, saksa keeles "Freyhan") on küla Poolas Alam-Sileesia vojevoodkonnas Milicze maakonnas. Cieszków asub Miliczest 13 km põhjakirdes ja Krotoszynist 9 km edelas.
Cieszków sai linnaõigused 1489. aastal. 1826. aastal sai linn tulekahjus rängalt kannatada ja kaotas 1841. aasta paiku linnaõigused.
Energia Laenu- ja Hoiuühistu

Energia Laenu- ja Hoiuühistu (Energia LHÜ; registreerimisnumber 59024378) tegutses aastail 1993–1999 ja oli Energia kolhoosi õigusjärglane. Sellest kujundati omakorda Tulundusühistu Energia Varahoidja, mis pankrotistus kevadel 2014.
Energia LHÜ oli piiratud vastutusega tulundusühistu, mis tegutses Rakvere vallas.
Põhikiri kinnitati Maakohtu registriosakonnas 5. augustil 1997. Seda muudeti 28. septembril 1999. Uus redaktsioon 19. oktoobril 2003, mis kinnitati 20.10.2003.
Märkus. Parandatud ÄS § 45 lg 1 alusel, Ettevõtteregistris 59024378
Tulundusühistu Energia Varahoidja.
Energia Laenu- ja Hoiuühistu õigusjärglane oli alates 31. detsembrist 2014 Tulundusühistu Energia Varahoidja (äriregistri reg. 10316810).
Tulundusühistu oli põhitegevusala järgi krediidiasutus (EMTAK kood 64191).
Senieji Trakai

Senieji Trakai (poola keeles "Stare Troki", tõlkes "Vana Trakai") on küla Leedus Trakai rajoonis, Senieji Trakai valla halduskeskus.
Küla läbib Peterburi–Varssavi raudtee ja seal asub Senieji Trakai raudteejaam, kust hargneb Trakai suunas viiv raudtee. Senieji Trakais on postkontor, haridust annavad kaks põhikooli (poolakeelne ja leedukeelne).
Ajalugu.
Senieji Trakais asub linnamägi, mis oli kasutusel XIII sajandi lõpus ja XIV sajandil. Selle pindala on 150x130 meetrit ja seda ümbritseb peaaegu igalt poolt 40 meetri laiune ja 6–8 meetri sügavune vallikraav. Tegemist on vana Kęstutise Trakai linnusega, kus legendide kohaselt olevat sündinud ka Gediminas. Ristisõdijate rüüsteretkede tõttu alustati aga kindlamasse kohta uue Trakai linnuse rajamist. Aastal 1955 viidi linnamäel läbi väljakaevamised.
Algselt kandis asula kroonikates Trakai nime ja tegemist oli Trakai vürstiriigi halduskeskus. Uue linnuse rajamise järel hakkas ka see kandma nime Trakai, täpustusliitega Naujieji. Asulate eristamiseks hakkas küla kandma nime Semieji Trakai.
Aastal 1405 rajati külla esimene kirik. Ühtlasi asusid sinna benediktlased, kes rajasid linnuse asemele oma kloostri. Aastal 1777 avati kloostri juures kihelkonnakool. Praegune kirikuhoone valmis aastal 1899.
Tsaariajal oli asula venekeelne nimekuju Троки Старые. Aastal 1845 suleti nii klooster kui kihelkonnakool. 
Sõdadevahelisel ajal kuulus Poola koosseisu. Aastail 1939–1940 rajati raudteeühendus Trakaiga.
Nõukogude perioodil rajati külla karjäärid.
Vilkokšnis

Vilkokšnis on järv Leedus Trakai rajoonis. Järv asub Onuškisest 6 kilomeetrit kirdes ja jääb Aukštadvarise regionaalparki. Vilkokšnis kuulub Nemunase vesikonda ja jääb merepinnast 125,1 meetri kõrgusele.
Kaldajoone pikkus on 20,47 kilomeetrit. Järve lõunaosas on väike saareke, selle idaosas eraldub järvest Koja nimeline 1,9 kilomeetri pikkuna abajas.
Järve kaldad on kõrged, seal esineb jäärakuid. Erandiks on abaja ja järve põhiosa vahele jääv poolsaar, mis on madal, allikaterohke ja soostunud. Põhjakallas on metsane.
Vilkokšnisest algab Verknė jõgi. Sinna suubub kaheksa oja, millest suuremad on Koja ja Samė.
Asulatest jäävad järve äärde Grendavė, Žalioji, Tolkiškės, Jankovicai, Žuklijai, Antakalnis ja Savaitiškės. Turismitalusid on järve kallastel 7, seal asub ka Žuklijai linnamägi.
Toomas Toomsoo

Toomas Toomsoo (sündinud 20. oktoobril 1970) on eesti arst.
Toomsoo on lõpetanud Tartu Ülikooli arstiteaduskonna (1996), neuroloogia residentuuri (2001) ning olnud Tartu Ülikooli Närvikliiniku ja Saksamaa Tübingeni Ülikooli Aju-uuringute Keskuse doktorantuuris. Residentuuri ajal tutvus ta ka Kieli Ülikooli ja Lübecki Ülikooli närvikliiniku tööga. Kaitses 2019 filosoofiadoktori väitekirja "Transcranial brain sonography in the Estonian cohort of Parkinson's disease (Transkraniaalne aju ultraheliuuring Eesti Parkinsoni tõve haigetel)".
Septembrist 2022 töötab ta Confido Meditsiinikeskuse sisekliiniku juhatajana.
Toomsoo kuulub Eesti Neuroloogide ja Neurokirurgide Seltsi, Eesti Peavalu Seltsi, Eesti Liigutushäirete Seltsi, Eesti Hüpertensiooni Ühingusse, Saksa Neuroloogide Seltsi ja Euroopa Neurosonograafia Ühingusse.
Neuroloogina on tema meditsiiniline erihuvi peavalud ja Parkinsoni tõbi. Lisaks on professor Toomsool sertifikaat transkraniaalse sonograafia, neurovaskulaarse ultraheli teostamiseks (unearterid, ajuarterid) ja karpaaltunneli sündroomi hindamiseks ultrahelis.
The Brooklyn Tower

The Brooklyn Tower on 93-korruseline ülikõrge pilvelõhkuja (327 m), mis asub Ameerika Ühendriikides New Yorgis Brooklyni linnaosas. 
Torn, mis mahutab 425 korterit ning 150 "condo"'t ja "penthouse"'i, on järgnevail aastail Three World Trade Centeri järel suurlinna kõrguselt kümnes ehitis. Enamikult selle heksagoonsete põhiplaaniga korruseilt, eriti kitsapiirilise hoone kõrgemast osast ja tipust, avanevad ühed kõige täielikumad vaated üle terve linna. Upper Bayga ja East Riveriga eraldatud linnaosa põhilisse ärikeskusesse Downtown Brooklynisse paistavad suures ulatuses nii kobaras kõrghoonestikuga saar Manhattan kui Long Island ja Staten Island. Kõrghoonest on selgelt silmata mandrialade rannikuid New Yorgi osariigis (sh Bronxi linnaosa), New Jersey osariigis (sh Jersey City ja Bayonne'i linnasid, nende tagusel Newarki) kui ka kaugemal Connecticuti osariigis.
Dime Savings Bank Building.
Kõrgustesse pürgiv ja sarnasuselt postmodernse krooniga tipnev elegantsust rõhutav torniosa ehitati lisahoonena tagakülge "beaux-arts" stiilis pangahoonele, mille omandasid 2015. aastal 90 miljoni USA dollari eest Michael Stern ja Joe Chetrit. Aastail 1906–1908 ehitatud ja 1931–1932 märkimisväärselt laiendatud nelja korruse kõrguse kuppelkatusega ehitise projekteeris arhitektuuribüroo Mowbray &amp; Uffinger. New York City Landmarks Preservation Commissioni järgi on Ateena lähedasest Pentelikó mäest pärineva marmoriga kaetud pangahoone oma fassaadi ja interjööriga 1994. aastast kaitsealune mälestusmärk ("New York City Landmark"), kuigi pank lõpetas tegevuse 2002. aastal.
Asukoht.
The Brooklyn Tower paikneb Dime Savings Bank Buildinguga kolmnurkses kvartalis, see avaneb edelas väljakule Albee Square, mis on pühendatud "vaudeville"-impressaariole Edward Franklin Albee II-le. Kvartalit piiritleb loodes jalakäijate tänavaks kohandatud Fleet Street ja kirdes puiestee Flatbush Avenue. Kahes sõidusuunas kokku kuuerealisena kulgev puiestee on Brooklyni üks põhilisi magistraale, mis ulatub Manhattan Bridge'ist läbi mitmete linnaosa naabruskondade ning parkide ja puiestike Marine Parkway Bridge'ini. Flatbush Avenue ühendab üle mainitud rippsilla ja tõstesilla kõrge asustustihedusega Manhattanit (Chinatownis) otse Queensi randadega Rockaway maasäärel, mis ääristab Jamaica Bay ja Lower Bay merele avanevaid madalikke Atlandi ookeanis.
Lõunas piiritleb kvartalit kaherealine läänest itta suunduv DeKalb Avenue, mis algabki väljaku kõrvalt edelasuunaliseks kaarduvast Bond Streetist. Junior'si restoranist diagonaalis üle tee asub DeKalb Avenue metroojaam, mis teenindab liine B​, ​Q​ ja ​R. Idakaarde jäävad Long Island University Brooklyni ülikoolihooned ning sealt edasi The Brooklyn Hospital Centeri haiglahooned, nende ümbruses paiknevad University Place'i haljasala, LIU Athletic Centeri spordiväljakud ja avar linnapark Fort Greene Park.
Lähedal asuvad pilvelõhkujad City Point (220 m) ja 11 Hoyt (191 m).
Muut

Muut on matemaatikas muutuja kahe vaadeldava väärtuse vahe.
Ölgij

Ölgij (mongoli keeles Өлгий, kasahhi keeles Өлке) on linn Mongoolias, Bajan-Ölgij aimaki halduskeskus.
Ölgij asub merepinnast keskmiselt 1710 meetri kõrgusel.
Ölgij on ametlikult asutatud 1940. aastal. Linn asub Ulaanbaatarist 1686 km läänes, Venemaa piirist 80 km kaugusel ja Hiina piirist 130 km kaugusel. Ölgij on Mongoolia läänepoolseim linn. Suurema osa elanikest moodustavad kasahhid.
Korpusekomissar

Korpusekomissar (vene keeles "корпусной комиссар") oli Punaarmees ja NSV Liidu sõjalaevastikus aastatel 1935–1942 kehtinud spetsiaalne sõjaväeline auaste poliitilisele juhtivkoosseisule. 
Punaarmee maa- ja lennuväes aastatel 1935–1940 vastas korpusekomissarile korpusekomandöri auaste. Sõjalaevastikus vastas korpusekomissarile 1. järgu flagmani auaste. Korpusekomissarist kõrgem auaste oli armeekomissari ja madalam diviisikomissari auaste. 
1935. aastal anti korpusekomissari auaste 30 sõjaväelasele. Neist 22 järgnevail aastail represseeriti.
1940. aasta mais kehtestati sõjaväe kõrgemale juhtivale koosseisule kindralite ja admiralide auastmed, kuid poliittöötajate seni kehtinud auastmed jäid muutmata. 
9. oktoobril 1942 viidi NSV Liidu Riikliku Kaitsekomitee määrusega poliittöötajate auastmed kaotati ja asendati üldväeliste auastmetega.
Baruun-Urt

Baruun-Urt (mongoli keeles Баруун-Урт) on linn Mongoolias, Sühbaatari aimaki halduskeskus.
Baruun-Urt asub merepinnast keskmiselt 981 meetri kõrgusel. Asula on rajatud 1942. aastal (teistel andmetel 1941. aastal) seoses Sühbaatari aimaki moodustamisega. Linnaõigused sai Baruun-Urt 1957. aastal.
Pierre Laval

Pierre Laval (28. juuni 1893 – 15. oktoober 1945) oli Prantsuse riigitegelane, Kolmanda vabariigi aegne peaminister ja teise maailmasõja aegse kollaboratsionistliku Vichy valitsuse tegelane (valitsusjuht 1942–1944).
Kolmandas vabariigis.
Jaanuaris 1931 valitsuskriisi ajal, kui parempoolsete (Action Française) vastuseisu tõttu radikaalist peaminister (ministrite nõukogu esimees, prantsuse keeles "président du Conseil des ministres") Théodore Steeg erru saadeti, sai sõltumatute esindaja Pierre Laval võimaluse moodustada valitsus. Kuid ka Lavali valitsus Action Française'i survel varsti langes (veebruaris 1934). Seejärel oli Laval Gaston Doumergue'i valitsuses asumaade minister ja ühtlasi ka välisminister. 
2. mail 1935 kirjutati Pariisis alla Prantsuse-Nõukogude vastastikuse abistamise paktile. 13.–15. mail 1935 käis välisminister Laval visiidil Moskvas, kus kohtus Jossif Stalini ja Vjatšeslav Molotoviga. 
Juunis 1935 sai Laval taas peaministriks, kuid jaanuaris 1936 vasakpoolsete jõudude survel astus tema valitsus tagasi.
Vichy valitsuses.
Kui pärast Pariisi langemist ja suurema osa Prantsusmaast okupeerimist (juunis 1940) marssal Pétain moodustas Prantsusmaa okupeerimata osas valitsuse (nn Vichy valitsus), pakkus ta Lavalile justiitsministri portfelli. Laval ei nõustunud, ta soovis endale välisministri kohta. Selle ta ka lõpuks sai, lisaks veel ministrite nõukogu aseesimehe ametikoht ("vice-président du Conseil des ministres"). 
13. detsembril 1940 saatis Pétain Lavali erru. Hiljem Lavali ja Pétaini omavahelised suhted paranesid ja 18. aprillil 1942 määrati Laval François Darlani asemele valitsusjuhiks ("chef du gouvernement"). Mõni aeg hiljem sai Laval enda kätte ka välis-, sise- ja informatsiooniministri portfellid. Võitluseks vastupanuliikumisega lubas Laval Gestapol töötada sakslaste poolt okupeerimata territooriumil. Laval lõi Saksa SS-i prantsuse analoogi (Prantsuse miilitsa) ja gestaapo (Carlingue'i) ning organiseeris Prantsuse juutide Saksamaale väljaviimist.
Vahistamine, kohus ja surm.
1944. aasta augusti lõpul evakueerisid sakslased Vichy valitsuse (sealhulgas Lavali ja Pétaini) Baden-Württembergis asuvasse Sigmaringenisse. Kumbki neist enam Vichy valitsuse eksiilis töös ei osalenud. Erinevalt Pétainist, kes andis end aprillis 1945 liitlastele üles, põgenes Laval mais 1945 Hispaaniasse, kus ta aga Barcelonas interneeriti ja deporteeriti sealt Austriasse. Juulis 1945 andsid liitlased ta Prantsuse võimudele üle. Lavali üle mõisteti kohut Pariisis. 4. oktoobril 1945 astus Laval kohtu ette süüdistatuna riigireetmises ja koostöös vaenlasega. Vaatamata Lavali advokaadi soovitusele keeldus Laval end süüdi tunnistamast (isegi osaliselt mitte), väites, et ta tegutses prantslaste huvides ja ta lootis seda kohtus ka tõestada. 9. oktoobril mõistis kohus Lavalile surmanuhtluse mahalaskmise läbi. 15. oktoobril püüdis Laval mürki võtta (tal oli pintsakusse peidetud tsüaniidiampull), kuid ta suudeti elustada ja seejärel lasti veel samal päeval maha. 
Pierre Laval maeti nimetusse hauda Pariisi lähistel Thiais' kalmistul. 15. novembril sai tema perekond loa ta ümber matta Montparnasse'i kalmistule Pariisis.
Sajnšand

Sajnšand (mongoli keeles Сайншанд) on linn Mongoolias, Ida-Gobi aimaki halduskeskus.
Sajnšand asub merepinnast keskmiselt 938 meetri kõrgusel, Ulaanbaatarist ligikaudu 400 km kaugusel. Linn on asutatud 1931. aastal. Sajnšandi läbib Trans-Mongoolia raudtee.
Dorfgastein

Dorfgastein on vald "(Gemeinde)" Austria Salzburgi liidumaa Sankt Johann im Pongau ringkonnas.
Vald asub juures Gasteini oru põhjapoolse sissepääsu Kõrg-Tauerni mäestikus, laiemast Salzachi orust lõunas. Sinna pääseb Tauerni raudteelt, mis viib Bad Hofgasteini ja Bad Gasteini, ületades Tauerntunneli kaudu Alpide peaaheliku. Vallaosad on Dorfgastein ja Klammstein.
Ajalugu.
Ratsarada läbi Gasteini kuristiku üles Tauerni kurule on esmamainitud 1212. aasta dokumendis. Küla ennast ("ze Dorff"), toona Salzburgi peapiiskopkonna osa, on esmakordselt dokumenteeritud vanimas Gasteini kaevandamiseeskirjas 1342. aastast. Püha Ruperti kihelkonnakirik asutati 1350. aastal.
12. sajandil püstitati sajanditeks ajaloolise kaubatee kohale Klammsteini loss, mis oli peapiiskoppide Gasteini oru valvurite halduspaik. Ajutiselt Baieri Ortenburgi krahvide käes, omandas selle 1251. aastal Salzburgi peapiiskop Philipp von Spanheim, kelle ministeriaalid kehtestasid teemaksud ja kindlustasid oru sissepääsu piirkonna. Ümberkaudsed valdused liidendati 1297. aastal Baieri hertsogite Otto III ja Stephan I nõusolekul lõpuks Salzburgi peapiiskopkonda. Haldus viidi Hofgasteini üle pärast seda, kui peapiiskop Leonhard von Keutschach andis lossi kingituseks oma sugulastele. 1589. aastal lubas peapiiskop Wolf Dietrich Raitenau välismüürid lammutada.
1735. aastal avati Dorfgasteinis esimene kool (elektrivalgus klassides 1921. aastast). Telegraafijaam avati 1893. aastal. Uus koolihoone avati 1927. aastal.
Esimene Dorfgasteini suusatõstuk avati 1959. aastal. Täna on kohalik "Großarltal-Dorfgasteini" suusapiirkond suurema Ski Amadé piirkonna osa.
Trump International Hotel &amp; Tower (Chicago)

Trump International Hotel &amp; Tower on 98-korruseline pilvelõhkuja (kõrgusega 423,2 m), mis asub Chicago kesklinnas Ameerika Ühendriikides. Kõrghoone kannab Donald J. Trumpi kaubamärki.
Trump International Hotel &amp; Tower (New York)

Trump International Hotel &amp; Tower on 44-korruseline pilvelõhkuja (kõrgusega 177,6 m), mis asub New Yorgi kesklinnas Ameerika Ühendriikides. Kõrghoone kannab Donald J. Trumpi kaubamärki.
Martin Lidegaard

Martin Lidegaard (sündinud 12. detsembril 1966) on Taani poliitik. Ta kuulub erakonda Det Radikale Venstre.
Martin Lidegaard on lõpetanud Roskilde Ülikooli 1993. aastal kommunikatsiooni ja ajakirjanduse erialal. Aastatel 1993–1996 töötas ta Omavalitsuste Vastastikuses Kindlustusseltsis. 1996–2001 oli ta arenguabiorganisatsiooni Mellemfolkeligt Samvirke infoülem ja asepeasekretär. Ta oli üks mõttekoja Concito asutajatest ja aastatel 2008–2011 selle tegevjuht. Ta oli Folketingi liige 2001. aasta novembrist kuni 2007. aasta novembrini. Uuesti on ta Folketingi liige alates 2015. aasta juunist. Ta oli Taani kliima- ja energiaminister 3. oktoobrist 2011 kuni 3. veebruarini 2014 ning Taani välisminister 3. veebruarist 2014 kuni 28. juunini 2015.
Eben im Pongau

Eben im Pongau on vald "(Gemeinde)" Austria Salzburgi liidumaa Sankt Johann im Pongau ringkonnas.
Vald asub Radstadti nõo loodeserval Ennspongaus. Lõunas on Altenmarkt im Pongau ja Flachau suunas Ennsi ülemjooksu org. Pühjas on Fritzbachi org. Läänes on Pongau nõgu ja idas on Filzmoos. Seega on see Salzachi vesikonna ja Ennsi vahelisel veelahkmel.
Filzmoos

Filzmoos on vald "(Gemeinde)" Austria Salzburgi liidumaa Sankt Johann im Pongau ringkonnas. Valla peamine tulu tuleb turismist: suusatamine talviti ja matkamine suviti. Vald asub u 1 km kõrgusel merepinnast.
Filzmoos asub Gosaukammi mäestiku all, lähim kõrge tipp on Bischofsmütze (piiskopi mitra), mis on nii nimetatud topelttipu kuju tõttu. Mägi ise on populaarne eesmärk ronijatele. Kirdes on Dachsteini massiiv.
Werner Arber

Werner Arber (sündinud 3. juunil 1929 Gränichenis Šveitsis) on Šveitsi mikrobioloog ja geneetik.
1978. aastal anti talle, Hamilton Smithile ja Daniel Nathansile Nobeli meditsiiniauhind restriktaaside avastamise eest.
Gränichen

Gränichen on Šveitsi asula Aargau kantoni ringkonnas Aaraus.
Opawica

Opawica (saksa keeles "Troplowitz", tšehhi keeles "Opavice") on küla Poolas Opole vojevoodkonnas Głubczyce maakonnas Głubczyce vallas. Opawica asub Tšehhi piiri ääres, Głubczycest 17 km lääneedelas.
Opawica sai linnaõigused 1377. aastal, kuid kaotas need 1742. aastal.
Flachau

Flachau on vald "(Gemeinde)" Austria Salzburgi liidumaa Sankt Johann im Pongau ringkonnas. Selle arvukad suusatamisvõimalused on osa Ski Amadé suusapiirkondade võrgustikust, mis on üks suurimaid Euroopas.
Ajalugu.
Kuni 19. sajandini oli Flachau rauasulatamise keskus Pongau piirkonnas. Töökodade jäänused on sellest ajast alates lammutatud ning mälestuseks on jäänud vaid tänavate ja majade nimed.
Forstau

Forstau on vald ("Gemeinde") Austria Salzburgi liidumaa Sankt Johann im Pongau ringkonnas.
Forstau asub Radstadti ja Schladmingi vahelises kõrgorus.
John Fetterman

John Karl Fetterman (sündinud 15. augustil 1969 West Readingis Pennsylvanias) on Ameerika Ühendriikide demokraadist poliitik.
Aastatel 2005–2019 oli ta Braddocki linnapea. Alates 2019. aastast on ta Pennsylvania asekuberner.
2016. aastal kandideeris ta Pennsylvania osariigist USA senatisse, kuid ei saavutanud edu. Ta kandideeris uuesti 2022. aasta valimistel ja osutus valituks.
Ta on abielus ja tal on kolm last.
Torquay

Torquay on mereäärne väikelinn Inglismaal Devoni krahvkonnas, osa Torbay ühtsest haldusüksusest.
Inimesed.
Torquays on sündinud Richard Francis Burton ja Agatha Christie.
Jaan Schwede

Jaan Schwede (14. oktoober 1885 Vastemõisa – 30. juuli 1962 Viljandi) oli Eesti tööstur ja kaupmees. 
Jaan Schwedel oli Viljandis aadressil Tartu tänav 44 villakraasimise, ketramise ja kangakudumise ettevõte. Ettevõtte toodangut – villast ülikonnariiet müüdi Tartu tänav 15a asunud kaupluses. Schwede oli 1930. aastatel Kaubandus-Tööstuskoja, Viljandi Kaupmeeste Ühingu ja Viljandi Linnavolikogu liige.
Jaan Schwede pojapoeg on spordiajakirjanik Indrek Schwede ja tütrepojapoeg diplomaat Sten Schwede.
Goodwill Zwelithini kaBhekuzulu

Goodwill Zwelithini kaBhekuzulu (14. juuli 1948 Nongoma – 12. märts 2021 Durban) oli suulude kuningas Lõuna-Aafrika Vabariigis. Zwelithini ametikoht oli tseremoniaalne, kuid tal oli märkimisväärne mõjuvõim. Zwelithini oli tuntud traditsiooniliste väärtuste ja kultuuri kaitsjana. Tema kriitikud süüdistasid teda liigses koostöös Lõuna-Aafrika valgetega.
Goodwill Zwelithini sai kuningaks pärast oma isa Cyprian Bhekuzulu surma 17. septembril 1968. Apartheidivõimud tunnistasid teda KwaZulu bantustani riigipeana. KwaZulu põhiseaduse järgi oli kuningal vaid tseremoniaalne roll ning tegelik võim oli peaministril, kelleks oli Mangosuthu Buthelezi.
Goodwill Zwelithinil oli surres 6 naist ja 28 last.
Akmena

Akmena on järv Leedus Trakai rajoonis. Järv asub Trakaist 3 kilomeetrit loodes ja jääb Trakai rahvusparki. Akmena kuulub Nemunase vesikonda ja jääb merepinnast 149,8 meetri kõrgusele.
Kaldajoone pikkus on 12,37 kilomeetrit. Järve lääneosas on kolm saart (1,5 ha, 0,09 ha ja 0,03 ha). Akmena asub kahes kõrvutises jääajal tekkinud tunnelorus.
Järve kaldad on põhjas ja kagus kõrged ning kuivad, kohati metsased. Edelakallas on madal ja turbane. Kaldaid katavad valdavalt niidud, kohati ka põllud. Järve põhi on kivine.
Järve voolab kolm nimetut oja, kevadise suurvee ajal voolab järve vesi nimetu oja kaudu Galvė järve.
Asulatest jäävad järve äärde Akmena, Varatniškėse ja Kunigaikštinė külad ning Pagulianka huutor. Lisaks piirneb järv idas Trakaiga, suviti tegutseb seal veepark.Ka on järve ääres mitmed turismitalud.
Dimitri Matiesen

Dimitri Matiesen (sündinud Dimitri Matvejev; 9. juuni 1908 Sindi – 21. märts 2009 Lidingö, Rootsi) oli Eesti ja Rootsi ettevõtja ja kaupmees. 
Dimitri Matiesen töötas 1930. aastatel Tallinnas Toompeal Kohtu tänav 12 ehk Tiesenhauseni majas asunud ning tema onule Paul Matiesenile ja šveitslasele Arnold Lüscherile kuulunud Luscher &amp; Matieseni veinitehases. 
Dimitri Matiesen õppis Saksamaal tuntud õunamahlatootja Baumanni juures värske õunamahla tootmist ning juhtis seejärel ettevõttes mahla tootmist ja turundamist. 
Teise maailmasõja keerises põgenes Matiesen Eestist. 1944. aastal jõudis ta Rootsi, kus lõpetas Stockholmi Tehnika Instituudi keemiainsenerina. 1951. aastal lõi Matiesen Mariefredis mahlatootmise ettevõtte, mille müüs hiljem maha Kooperativa Förbundetile. Seejärel asutas ta uue mahlatootmisettevõtte Hälsosaft. Selle ettevõtte müüs Matiesen maha 1972. aastal, kuid jäi veel kaheksaks aastaks firma konsultandiks. 2014. aastal valmis Dimitri Matieseni elust dokumentaalfilm "Mahlakuningas" (režissöör Keiti Väliste, stsenarist Mari Tamm).
Lenox (Massachusetts)

Lenox on väikelinn Ameerika Ühendriikide Massachusettsi osariigis Berkshire'i maakonnas.
Antti Tamm

Antti Tamm (sündinud 14. juuni 1977 Tartus) on eesti astrofüüsik, Tartu Observatooriumi direktor.
Elulugu.
Antti Tamm sündis 14. juunil 1977 Tartus. Koolis käis Tartu Miina Härma Gümnaasiumis. Pärast keskkooli lõpetamist asus õppima Tartu Ülikoolis füüsikat. Bakalaureusetöö kaitses 1999. aastal ja magistritöö 2001. aastal. Doktoritöö valmis 2006. aastal. Nii magistritöö "Spiraalgalaktikate heleduse ja massijaotuse mudelid punanihetel" kui doktoritöö "Kaugete ketasgalaktikate struktuur" valmisid Tartu ülikoolis Peeter Tenjese juhendamisel.
Alates 2005. aastast töötab Tartu observatooriumi galaktikate füüsika ja kosmoloogia osakonnas alul teadurina, siis vanemteadurina ning 1. aprillist 2020 on ta Tartu observatooriumi direktor.&lt;ref name="Horisont 5/2020"&gt; Ulvar Käärt. Universumi tume pool. Selles numbris: Antti Tamm. Horisont 5/2020, 18–23.&lt;/ref&gt;
Teadustöö.
Juba alates magistritööst on Antti Tamme uurimisteemaks olnud galaktikad ja tumeaine, täpsemalt galaktikate teke ja areng, galaktikate struktuur, tähepopulatsioonid galaktikates, tumeaine omadused ja jaotus, kosmiline tolm. Teadustöö on viinud teda Saksamaale Göttingeni ülikooli, Hispaaniasse Kanaari astrofüüsikainstituuti ja Valencia ülikooli. Tema juhendamisel on valminud üks bakalaureusetöö, üks magistritöö ning valmimas (2021) üks doktoritöö. Ta on olnud tippkeskuse "Tumeaine astroosakeste füüsikas ja kosmoloogias" (2011–2015) juht, mitme Eesti teadusfondi ning ühe Euroopa kosmoseagentuuri projekti vastutav täitja. Tema osalusel on ilmunud rohkem kui 40 teaduspublikatsiooni.
Antti Tamm on aktiivne teadusorganisaator. Ta on Rahvusvahelise Astronoomiauniooni (IAU) liige, kuulub ajakirja "Astronomy and Astrophysics" direktorite nõukotta, on Euroopa kosmoseagentuuri kosmose programmikomitee nõunik ning Euroopa Liidu teadusuuringute ja innovatsiooni rahastamisprogrammi Horisont 2020 kosmose programmikomitee ekspert. Nüüd ka Tartu observatooriumi direktor.
Goldegg

Goldegg, ka Goldegg im Pongau, on vald "(Gemeinde)" Austria Salzburgi liidumaa Sankt Johann im Pongau ringkonnas.
Vald asub päikeselisel lavamaal Salzachi jõest põhjas, niinimetatud Päikeselisel terrassil Salzburgist 60 km kaugusel lõunas. Tegelikult võlgneb küla oma nime ('Goldegg järve ääres') väikesele järvele, mille ääres see asub.
Valla osad on Buchberg, Goldegg ja Weng.
Ajalugu.
Arheoloogilised leiud piirkonnast pärinevad Hallstatti ajastust, kus asula paiknes kuruteel üles Gasteini orgu ja üle Kõrg-Tauerni mäestiku.
Goldeggi loss ehitati 14. sajandil. Goldeggi isandad olid Wittelsbachist Saksamaa kuninga Ludwig IV poolel konfliktis selle Habsburgist rivaali Friedrich Ilusaga, mille pärast hävitasid Salzburgi peapiiskopid nende valdused. Kuningas Ludwig, olles 1322. aasta Mühldorfi lahingus võidukas, toetas uue lossi ja kihelkonnakiriku püstitamist. Hoone jäi Salzburgi läänivalduseks, seda panditi mitu korda ja lõpuks hõivas selle 1612. aastal vürstlik peapiiskop Wolf Dietrich von Raitenau. Nüüd on see tänapäevane kultuurikeskus, mis pakub aasta läbi kontserte, piirkondlike või rahvusvaheliste kunstnike näitusi, teatrietendusi, seminare või töötube.
Vallas on ka muuseum, kus eksponeeritakse suurt keraamikakogu, rahvarõivaid ja talupoeglikku mööblit.
Antifašistlik vastupanu ja "Wehrmachti desertöörid".
Teise maailmasõja ajal seisis Karl Rupitschi ümber koondunud märkimisväärne arv kohalikke elanikke vastu külas esinevale natsihegemooniale. Pärast venivat konflikti selle kohaliku vastupanu vastu võeti mägedes peituvad vastupanujõud lõpuks ükshaaval kinni, kui kohalik salapolitsei oli Halleini SS-meeste pataljonil käskinud aidata "Rupitschi klikk" võsast välja peksta. Seetõttu saadeti enamik neist koonduslaagritesse, kuigi kaks neist, vennad Hochleitnerid, hukati kohapeal.
Varem jagunesid kohalikud elanikud oma arvamuses nende "desertööride" osas ja jagunevad tänaseni. Suur osa kohalikke elanikke, peamiselt kesklinnas, olid natside pooldajad, samas kui teised, peamiselt Wengi naabruses, toetasid täielikult antifašistlikku vastupanu. Alles 2014. aastal eemaldas linna ametlik kroonika takistidest viited "bandiitidele" ja "nuhtlusele". Samuti 2014. aastal püstitati mälestusmärk Goldeggi vastupanu austamiseks. Seda mälestusmärki rüvetati esimest korda 2018. aastal.
Hüttau

Hüttau on vald "(Gemeinde)" Austria Salzburgi liidumaa Sankt Johann im Pongau ringkonnas.
Hüttau asub Pongau Fritzi orus.
Hüttschlag

Hüttschlag on vald "(Gemeinde)" Austria Salzburgi liidumaa Sankt Johann im Pongau ringkonnas.
Hüttschlag asub Großarli orus, Großarli vallast lõunas, Salzburgi Pongau piirkonnas. Asula paikneb ülemises orus Alpide peaahelikust vahetult põhjas, mille moodustavad Kõrg-Tauerni mäestiku Ankogeli ja Hafneri mäed. Hüttschlagist viib vaid ratsarada üles Arlscharte kurule ja Maltatali Kärnteni liidumaal.
Vallaosad on Hüttschlag, Karteis ja See. Algselt põllumajanduslik Hüttschlag sõltub täna peamiselt turismist. Koos Dorfgasteiniga moodustab Großarli org suusakuurordi suuremas Ski Amadé piirkonnas.
Ajalugu.
"Arla" orgu on esmamainitud u 930. aastal, kui Baieri asunikud olid endise slaavi rahvastiku juba asendanud. Ala kuni Kõrg-Tauerni ahelikuni arendasid edasi Salzburgi peapiiskopid; 15. sajandi algusest sai sellest oluline kaevanduspiirkond, kaevandati peamiselt vaske ja väävlit. Laiendatud sulatustööd ("Hütten") tekkisid 1520. aasta paiku; kaevurite saabumise tagajärjel sai Hüttschlagist protestantismi keskus Salzburgi maadel – paljud Salzburgi protestandid saadeti 1731. aastal vürstliku peapiiskopi Leopold Anton von Firmiani valitsemise ajal välja.
Magnoolia

Magnoolia ("Magnolia") on umbes 210 liigiga perekond õistaimi.
Magnolia (Arkansas)

Magnolia on Columbia maakonna halduskeskus Arkansase osariigis Ameerika Ühendriikides.
Scranton

Scranton on linn Ameerika Ühendriikides Pennsylvania osariigis. See on Lackawanna maakonna halduskeskus ja ühtlasi suurim linn. Selle elanike arv oli 2020. aasta rahvaloenduse järgi 76 328. Elanike arvult on see osariigi kuues linn. Kogu linnastus, mille moodustavad Scranton, Wilkes-Barre ja Hazleton, elab kokku üle 560 000 inimese.
Scranton asub osariigi kirdeosas tööstuse poolest tuntud Wyomingi orus Lackawanna jõe ääres.
Wyoningi oru alal elasid algselt delavaari indiaanlased. Valge asunikud saabusid sinna esmakordselt 18. sajandi keskel. Esimene teadaolev püsiv asustus tekkis 1788. aastal. Piirkonna algne kasv tugines raua- ja terasetööstusel. Scranton on saanud nime seal 1840. aastal asutatud terasetööstuse ettevõtte Lackawanna Steel Company asutaja järgi. Scranton sai linnaõigused 23. aprillil 1866. 19. sajandi keskel kujunes Scranton antratsiidi kaevandamise keskuseks ning linna elanike arv hakkas sajandi teisel poolel sinna tööle asuvate kaevurite ja teiste tööliste toel kiiresti kasvama. Lisaks tõusis tekstiilitööstus. 1878. aastal sai Scranton vastloodud Lackawanna maakonna halduskeskuseks.
Linna tööstustoodang saavutas haripunkti 1930. ja 1940. aastatel tänu suurele söe ja tekstiili nõudlusele, eriti Teise maailmasõja ajal. Scrantoni suurim elanike arv oli 1930. aastal, mil seal elas 143 433 inimest. Kivisöekaevandamise vähenemise tõttu hakkas linna majandus pärast Teist maailmasõda alla käima. 1945. aastal lõid linna juhid "Scrantoni plaani", mille eesmärgiks oli linna majanduse mitmekesistamine. 1959. aastal Scrantoni lähedal toimunud ja 12 inimelu nõudnud kaevandusõnnetus tegi piirkonnas kivisöe kaevandamisele lõpu. Linna elanike arv langes püsivalt kuni 2010. aastateni, mis ajaks oli elanike arv vähenenud oma tippajast 1930. aastal ligi poole võrra, ja stabiliseerus seejärel. 1980. aastate keskel alustati Scrantonis linna taaselustamise programmi.
Linnas on viis kõrgkooli, sh 1888. aastal asutatud Scrantoni Ülikool.
Linnas on sündinud USA 46. president Joe Biden.
Pierre Héring

Pierre Héring (23. märts 1874 – 14. jaanuar 1963) oli Prantsuse sõjaväelane (armeekindral) ja literaat, mitme ajalooraamatu autor.
Elukäik.
Héring osales esimeses ja teises maailmasõjas. Sõdadevahelisel ajaperioodil oli ta Pariisis asunud kõrgema sõjakooli L'École supérieure de guerre ülem. 
Septembris 1939 määras kindral Maurice Gamelin, kes oli kummalise sõja ajal Prantsuse sõjaväe ülemjuhataja, Héringi Pariisi sõjakuberneriks. Kui Wehrmacht Prantsuse kampaania ajal kiiresti edasi tungis, kuulutas Héring 12. juunil Pariisi avatud linnaks. Kindral Héring ise lahkus koos talle alluvate vägedega linnast ja taganes lõuna suunas Loire'i taha.
Pärast sõda asutas ta Marssal Pétaini Mälestuse Kaitse Assotsiatsiooni (ADMP), mis seadis enda eesmärgiks Philippe Pétaini rehabiliteerimise. 
Héringilt on ilmunud mitu sõjaajalooteemalist raamatut.
Auastmed.
Héringi sõjaväelised auastmed: kolonel (1919), brigaadikindral (1924), diviisikindral (1928), korpusekindral (...) ja armeekindral (1936).
The Orville

"The Orville" on Ameerika ulmekomöödia-draamatelesari, mille idee autor ja peaosatäitja on Seth MacFarlane. 
Sari esilinastus 10. septembril 2017 telekanalis Fox.
Riverdale

"Riverdale" on Ameerika Ühendriikide noortedraamasari, mis on The CW eetris alates 26. jaanuarist 2017 ja millel on 2021. aasta seisuga 5 hooaega. Eestis on sari saadaval Netflixis.
Cordouani tuletorn

Cordouani tuletorn on 1584-1611 ehitatud tuletorn Prantsusmaal Gironde suudmeala suudme lähedal. 
Oma 68 meetriga on see kõrguselt 10 traditsioonilise arhitektuuriga tuletorn maailmas. Tour de Cordouan on Prantsusmaa vanim tuletorn. Selle projekteeris Pariisi arhitekt Louis de Foix.
Tükk elatud elu

"Tükk elatud elu" on Jaan Kaplinski proosa- ja luulekogu, mis ilmus 1991. aastal. See on kirjutatud aastatel 1986–1989.